google/wiki40b huggingface dataset:
Βιτρεαί

Προέλευση

Δημιουργήθηκε από έναν παλιό αρτοποιό-ζαχαροπλάστη του Βιτρέ, τον Λουϊσιέ.

Παρουσίαση

Είναι ένα γλυκό βασισμένο σε καραμελωμένα μήλα και αμύγδαλα, που συνδυάζεται με παντεσπάνι. Έχει μια ελαφριά γεύση αμυγδάλου. Η γαρνιτούρα του αποτελείται από ξανθιά καραμέλα, ανακατεμένη με βούτυρο και κρέμα γάλακτος όπου ψήνονται τα μήλα.
Έπειτα, από την στιγμή που η κρέμα θα είναι έτοιμη, το όλο μείγμα θα πρέπει να τοποθετηθεί με προσοχή σε ένα μπισκότο, το οποίο καλύπτεται από ένα άλλο. Στη συνέχεια, επάνω στο πάνω τμήμα περνιέται ασπράδι αυγού, καλύπτεται από άχνη ζάχαρη και αμύγδαλα εφιλέ τα οποία μπαίνουν στο γκριλ πριν από το σερβίρισμα.
Λυδική γλώσσα

Σύστημα γραφής

Η λυδική γραφή, είναι αυστηρά αλφαβητική και σχετίζεται με ή προέρχεται από το ελληνικό αλφάβητο, ενώ έχει και επιρροές και από τις υπόλοιπες δυτικές γλώσσες της Ανατολίας. Το αλφάβητο αποτελείται από 26 γράμματα, 8 φωνήεντα και 18 σύμφωνα, και η κατεύθυνση της γραφής στα παλαιά κείμενα είναι είτε από τα αριστερά προς τα δεξιά, ή αντίστροφα από τα δεξιά προς τα αριστερά ιδίως στα μεταγενέστερα κείμενα. Η χρήση συμβόλων για τον διαχωρισμό των λέξεων ποικίλει.   
Το διαθέσιμο σώμα κειμένων αποτελείται από περίπου 100 επιγραφές και προέρχεται κυρίως από τις Σάρδεις, ως διάφορα διατάγματα και επιτάφιοι στίχουι κάποιοι από τους οποίους είναι έμμετροι. Άλλες τοποθεσίες είναι στην κοιλάδα του Έρμου ποταμού, την κοιλάδα του Κάυστρου ποταμού, στην Αιολίδα, Αφροδισιάς, Σμύρνη, καθώς και μια επιγραφή στην πόλη Σιλσιλά της Άνω Αιγύπτου. Τα περισσότερα από τα κείμενα αυτά γράφτηκαν κατά τον 5ο και 4ο αιώνα π.Χ., ενώ υπάρχουν και λίγα που χρονολογούνται από τον 7ο αιώνα π.Χ. Οι βασικές γραμματικές αρχές είναι κατανοητές, αλλά το νόημα πολλών λέξεων εξακολουθεί να είναι άγνωστο.

Σύνταξη

Η βασική διευθέτηση των λέξεων είναι κατά την σειρά υποκείμενο-αντικείμενο-ρήμα, αλλά οι λέξεις μπορεί να εκτοπίζονται και μετά το ρήμα.

Μορφολογία

Τα ουσιαστικά και τα επίθετα διακρίνονται σε ενικό και πλυθηντικό αριθμό και έμψυχα και άψυχα γραμματικά γένη. Μόνο 3 πτώσεις είναι βέβαιες, ονομαστική, αιτιατική, και δοτική. Ενδέχεται να υπάρχουν και άλλες οι οποίες παραμένουν άγνωστες λόγω του μικρού αριθμού διασωζόμενων κειμένων.

Ετυμολογία συγχρόνων λέξεων

Υπάρχουν αρκετές λέξεις στην λυδική γλώσσα οι οποίες υποδηλώνουν πως υπήρχε ισχυρή πολιτισμική αλληλεπίδραση μεταξύ των Λυδών και των Ελλήνων ήδη από την κρητομυκηναϊκή περίοδο κατά την 2η χιλιετία π.Χ..

Λάβρυς

Η λάβρυς είναι το συμμετρικά δίκοπο τσεκούρι/πέλεκυς το οποίο αρχικά εμφανίστηκε στην Κρήτη και μετέπειτα στον κυρίως ελλαδικό χώρο. Οι ιερείς του μαντείου των Δελφών κατά την κλασική περίοδο ονομαζόταν λαβυάδες ή λαβρυάδες. Η λέξη δεν συναντάται σε διασωζόμενα επιγραφικά στοιχεία της λυδικής γλώσσας, αλλά προέρχεται από ιστορική μαρτυρία του Πλουτάρχου ο οποίος ανέφερε πως οι Λύδιοι ονόμαζαν το τσεκούρι ως λάβρυ (Λυδοὶ γὰρ ‘λάβρυν’ τὸν πέλεκυν ὀνομάζουσι).

Τύραννος

Άλλη μια λέξη πιθανής λυδικής προέλευσης είναι η λέξη τύραννος, για την οποία έχει γίνει η υπόθεση πως η αρχική εμφάνιση της σχετίζεται με την πόλη καταγωγής του Γύγη, του πρώτου βασιλιά της Λυδίας, ο οποίος κατάγονταν από την πόλη Θείρα και έτσι ήταν Θείραννος με το τύραννος να αποτελεί μετέπειτα παραφθορά, ή απλώς ήταν η λυδική λέξη για βασιλιάς.

Μόλυβδος

Η αρχαία ελληνική λέξη μόλυβδος, προέρχεται από το μυκηναϊκό mo-ri-wo-do, το οποίο στην λυδική γλώσσα ήταν mariwda- "σκούρο".

Λέξεις

𐤠𐤭𐤬  - ΟΡΑ - Μήνας
𐤠𐤳𐤦𐤭𐤲𐤠𐤩  - ΛΑΚΡΙΣΑ - Τοίχος
𐤠𐤭𐤦𐤡  - - ΒΙΡΑ - Σπίτι
𐤠𐤭𐤦𐤲  - ΚΙΡΑ - Αγρός, Έδαφος, ή κάποιο ακίνητο αντικείμενο
Octagon

Τραγούδια του δίσκου

1. Immaculate Pinetreeroad #930 (Quorthon) - 2:46
2. Born to Die (Quorthon) - 3:58
3. Psychopath (Quorthon) - 3:19
4. Sociopath (Quorthon) - 3:09
5. Grey (Quorthon) - 1:14
6. Century (Quorthon) - 4:08
7. 33 Something (Quorthon) - 3:16
8. War Supply (Quorthon) - 4:41
9. Schizianity (Quorthon) - 4:17
10. Judgement of Posterity (Quorthon) - 5:11
11. Deuce (Simmons) - 3:42
Τσαγατάι Ουλουσόι

Γέννηση

Γεννήθηκε στις 23 Σεπτεμβρίου του 1990 στην Κωνσταντινούπολη και συγκεκριμένα στο Μπάκιρκο (Bakırköy). Έχει τουρκική εθνικότητα και ρίζες βουλγαρικές και βοσνιακές.

Οικογένεια, ανατροφή και επαγγελματική πορεία

Η μητέρα του είναι από τη Βοσνία και ο πατέρας έζησε περισσότερο στη Βουλγαρία από ότι στην Τουρκία όπου γεννήθηκε. Αναφέρονται ως κυβερνητικοί υπάλληλοι. Έχει ακόμη έναν μικρότερο αδερφό, τον Alatau, τον οποίο αγαπά πολύ. Από μικρός αγαπούσε πολύ τα σπορ, ειδικά το μπάσκετ που είναι δημοφιλές στην Τουρκία. Είχε τη σκέψη λοιπόν να γίνει προπονητής αλλά άλλα σχέδια του επιφύλασσε η μοίρα. Μετά το σχολείο ασχολήθηκε με το σχεδιασμό τοπίων (eng. landscape designer), ενώ στον ελεύθερο του χρόνο έπαιζε μπάσκετ στην ομάδα του πανεπιστημίου του. 
Οι καθηγητές πρόσεξαν την ομορφιά και το παράστημα του νεαρού, έτσι του στάλθηκε πρόσκληση για το "Anadolu Kartallari" και ύστερα για το "Adini Feriha Koydum", οπότε και έγινε διάσημος και σε άλλες χώρες. Αυτό είχε και αρνητικές συνέπειες όπως την αβάσιμη κατηγορία ότι έπαιρνε ναρκωτικά και διάφορες ίντριγκες στις οποίες υποτίθεται ότι ήταν μπλεγμένος. Αντίθετα, η αλήθεια ήταν ότι απέφευγε τα σκάνδαλα, ερωτικά και μη. Ως χαρακτήρας είναι ζηλιάρης. Η ειλικρίνεια είναι αυτό που ζητά από μια γυναίκα. Προτεραιότητα του είναι η καριέρα του στην Τουρκία, με βλέψεις για το εξωτερικό και ύστερα μια οικογένεια.

Σπουδές

Μετά τις σπουδές του στο γυμνάσιο φοίτησε στο Πανεπιστήμιο Κωνσταντινούπολης.

Βραβεύσεις

Απέκτησε τον τίτλο του καλύτερου μοντέλου της Τουρκίας στα 20 του χρόνια. Αυτό είχε ως συνέπεια να τον προσέξουν οι σκηνοθέτες.

Προσωπικά ενδιαφέροντα

Του αρέσει το ψάρεμα, το μπάσκετ, η ζωγραφική, το σχέδιο, το τραγούδι, η κιθάρα, τα ντραμς και το πιάνο.

Προσωπική ζωή

Τώρα το 2018 αναφέρεται ως μόνος. Έχει αναπτύξει στο παρελθόν σχέσεις με τις Serenay Sarikaya (2014), Gizem Karaca (2012 - 2013), Berrak Tüzünataç (2012) και Ceyda Gönenç (2010 - 2012)
Ομάδα Φεντ Καπ Κύπρου

Ιστορία

Η Κύπρος αγωνίστηκε στο πρώτο της Φεντ Καπ το 1995. Έχει αγωνιστεί σε 30 αγώνες Φεντ Καπ, έχοντας κερδίσει μόνο σε έναν, στον αγώνα εναντίον της Κένυας το 1999. Στις 16 Νοεμβρίου 2015, η ομάδα ήταν 86η στην διεθνή κατάταξη. Μεταξύ των πιο επιτυχημένων παικτών της είναι η Μαρία Σιόπαχα.
Βαλδουίνος Δ΄ της Φλάνδρας

Στροφή του ενδιαφέροντος για την Γαλλική Φλάνδρα

Σε αντίθεση με τους προκατόχους του ο Βαλδουίνος ο Γενειοφόρος έστρεψε το ενδιαφέρον του στην ανατολή και στον βορά αφήνοντας τις νότιες περιοχές της κομητείας στα χέρια του υποτακτικού του κόμητος του Γκουίν και του Σεν Πόλ. 
Στα βόρεια παραχώρησε τη Ζηλανδία στον αυτοκράτορα Ερρίκο Β΄ με ανταλλάγματα την Βαλανσιέν στην ανατολική όχθη του ποταμού Σκάλδη και τμήματα του Καμπραί όπως το Σεν Ομέρ και το βόρειο Τερνουά (1120). 
Στην Γαλλική Φλάνδρα η κυριαρχία του Βαλδουίνου ήταν αναμφισβήτητη, οργάνωσε μεγάλο αποικισμό κατά μήκος των βαλτότοπων της ακτής της Φλάνδρας επεκτείνοντας την πόλη και το λιμάνι της Μπρυζ. Ο Βαλδουίνος ο Γενειοφόρος πέθανε σε ηλικία 55 ετών (30 Μαΐου 1035).
Παλιό δικαστικό μέγαρο Κομοτηνής

Ιστορία

Το κτήριο λειτούργησε ως Διοικητήριο της Οθωμανικής Διοίκησης από το 1870 μέχρι το 1913. Την εποχή εκείνη η Γκιουμουρτζίνα (Κομοτηνή) ήταν σαντζάκι (επαρχείο) του βιλαετίου (νομαρχίας) της Ανδριανούπολης. Το σαντζάκι συμπεριλάμβανε τους καζάδες (υποεπαρχίες) των σημερινών Νομών Ροδόπης, Ξάνθης αλλά και το νότιο μέρος της περιφέρειας του Χάσκοβο που σήμερα ανήκει στην Βουλγαρία. Όταν με την συνθήκη του Βουκουρεστίου (το 1913) η δόθηκε στους Βούλγαρους στο κτήριο αυτό εγκαταστάθηκε η διοίκηση μέχρι το 1919. Μετά το 1920 με τις συνθήκες Νεϊγύ και Σεβρών η Θράκη ενσωματώνεται στο Ελληνικό κράτος η Μεραρχία Σερρών με τον Παμίκο Ζυμβρακάκη. Ο Ζυμβρακάκης παραλαμβάνει την πόλη στο παλιό δικαστικό μέγαρο. Το κτήριο γίνεται η έδρας της διοίκησης Θράκης η οποία συμπεριλαμβάνει τις επαρχίες Κομοτηνής, Σαπών και Ξάνθης. Μετά το 1922 και την συνθήκη της Λωζάνης το 1923 στο κτήριο μεταφέρονται οι δικαστικές αρχές. Το κτήριο στέγαζε τις δικαστικές αρχές μέχρι το 2004.   Σήμερα το κτήριο παραμένει αναξιοποίητο αν και έχει προταθεί διαμορφωθεί ως το πρώτο Δικαστικό Μουσείο της Ελλάδος.
Κοινότητα Αγίου Πνεύματος Σερρών

Η κοινότητα Αγίου Πνεύματος από το 2011 είναι μέρος της Δημοτικής Ενότητας Εμμανουήλ Παππά του Δήμου Εμμανουήλ Παππά, σύμφωνα με τις διοικητικές μεταβολές που επέφερε το Πρόγραμμα Καλλικράτης.
Μέχρι το 1998 υπήρχε ως κοινότητα του νομού Σερρών, όταν καταργήθηκε με την εφαρμογή του σχεδίου Καποδίστριας και εντάχθηκε στον Δήμο Εμμανουήλ Παππά του προγράμματος Καποδίστρια.
Συστάθηκε το 1920 αρχικά με την ονομασία Κοινότητα Βεζνίκου. Στη συνέχεια μετονομάστηκε σε κοινότητα Μονοίκου και τέλος σε κοινότητα Αγίου Πνεύματος μέχρι την κατάργησή της και ενσωμάτωσης στο Δήμο Εμμανουήλ Παππά
Ευδοκία Δεκαπολίτισσα

Ο γάμος της

Ο Μιχαήλ Γ΄ διαδέχθηκε τον πατέρα του Θεόφιλο στον θρόνο το 842, αν και ήταν δύο ετών μόνο. Η μητέρα του Θεοδώρα μετέπειτα αγία και ο Θεόκτιστος αξιωματούχος τού κράτους ανέλαβαν μαζί την αντιβασιλεία. Το 855 ο Μιχαήλ Γ΄ έγινε 15 ετών και έκανε σχέση με την Ευδοκία Ιγγερίνα 9η απόγονο της Μαρίας, αδελφής τού Ηρακλείου Αυτοκράτορα των Ρωμαίων.
Η Θεοδώρα δεν επιδοκίμαζε την Ιγγερίνα και οργάνωσε μία συγκέντρωση υποψηφίων συζύγων για τον γιο της. Μία από αυτές ήταν η Ευδοκία Δεκαπολίτισσα. Δεν γνωρίζουμε άλλα στοιχεία, όμως οι υποψήφιες ήταν όλες με ευγενική καταγωγή και είχαν σχέση με την Αυλή. Το ίδιο είχε γίνει και πιο πριν για τον Θεόφιλο: σε μία όμοια συγκέντρωση είχε επιλεγεί η Θεοδώρα από την Ευφροσύνη των Ισαύρων μητριά τού Θεοφίλου. Έτσι και τώρα η Θεοδώρα επέλεξε την Ευδοκία ως νύφη της, ενώ δεν επετράπη στον Μιχαήλ Γ΄ να διαλέξει. Η Δεκαπολίτισσα έγινε Αυτοκράτειρα.

Αυτοκράτειρα

Ο Μιχαήλ Γ΄ έμοιαζε να αγνοεί τη νέα του σύζυγο και να συνεχίζει τη σχέση του με την Ιγγερίνα. Υπήρχε αντιπαράθεση αυτού με τους αντιβασιλείς, η οποία έφθασε στο αποκορύφωμά της τον Νοέμβριο τού 855: ο Μιχαήλ Γ΄ οργάνωσε τη δολοφονία τού Θεοκτίστου και την εκτόπιση της μητέρας του από την αντιβασιλεία. Στο πραξικόπημα βοήθησε ο θείος του Βάρδας (αδελφός της Θεοδώρας), ο οποίος αντικατέστησε τους αντιβασιλείς. 
Στις αρχές του 856 ο Αυτοκράτορας περιόρισε τις επιζήσασες αδελφές του σε μονές. Τον Μάρτιο τού ίδιου έτους αφαιρέθηκε ο τίτλος της Αυγούστας από τη Θεοδώρα, της επετράπη όμως να διαμένει στο Παλάτι. Το επόμενο έτος κατηγορήθηκε για συνωμοσία εναντίον τού γιού της και εξαναγκάστηκε να ακολουθήσει τις θυγατέρες της ως μοναχή τον Αύγουστο/Σεπτέμβριο τού 857.
Δεν γνωρίζουμε τη στάση της Δεκαπολίτισσας κατά τη διάρκεια των συμβάντων αυτών. Αν και ήταν η νόμιμη σύζυγός του, αγνοείτο από τον Μιχαήλ Γ΄. Μάλιστα δύο τέκνα της Ιγγερίνας, ο Λέων ΣΤ΄ και ο Πατριάρχης Στέφανος Α΄ θεωρούνται τέκνα τού Μιχαήλ Γ΄ από αυτήν. Η Δεκαπολίτισσα συνέχισε να είναι Αυτοκράτειρα ως τη δολοφονία τού Μιχαήλ Γ΄ από τον Βασίλειο Α΄ τον Μακεδόνα στις 23-24 Σεπτεμβρίου 867. Η Ευδοκία δεν βλάφτηκε από τον Βασίλειο Α΄ και επέστρεψε στην οικογένειά της ως χήρα. Δεν επανεμφανίζεται στις ιστορικές πηγές.

Οικογένεια

Παντρεύτηκε τον Μιχαήλ Γ΄ τον Μέθυσο από τον Οίκο της Φρυγίας ή τού Αμορίου, Αυτοκράτορα των Ρωμαίων· δεν απέκτησαν απογόνους.
Επαρχίες της Δημοκρατικής Υποταγής

Ιστορία

Οι Επαρχίες της δημοκρατικής Υποταγής κάλυπταν μεγάλο μέρος της περιφέρειας Γαρμ μέχρι και το 1955, οπότε και διαλύθηκαν.
Η περιφέρεια παλιότερα ήταν γνωστή ως περιφέρεια Καροτεγκίν. 

Επαρχίες

Οι 13 επαρχίες είναι οι παρακάτω με σειρά από δυτικά προς ανατολικά και σχηματίζουν τις Επαρχίες της Δημοκρατικής Υποταγής. Η σειρά των επαρχιών και το όνομά τους βασίζεται σε αξιόπιστες πηγές: έναν διοικητικό χάρτη του Τατζικιστάν και στατιστική επετηρίδα που δείχνει την κατανομή της περιοφέρειας σε επαρχίες.

Γεωγραφία

Το οροπέδιο διασχίζεται από τον ποταμό Βαχς, ένα δεξιό παραπόταμο του Αμού Ντάρια. Στα βόρεια σύνορα υπάρχουν τα όρη Γκισσάρ και Ζεραβσάν και στα νότια σύνορα υπάρχει η κορυφή Νταρβάζ με υψόμετρο 7,600 μέτρα (24,900 πόδια). Το κλίμα είναι εξαιρετικά ακραίο, επειδή χιονίζει τον Οκτώβριο αλλά εξαφανίζεται μέχρι τον Μάιο. Κατά τους καλοκαιρινούς μήνες, ωστόσο, οι βουνοπλαγιές είναι πλούσια ντυμένες με το φύλλωμα των σφένδαμνων, τέφρα βουνών, δέντρων με μήλο, αχλάδι και καρύδι, και τα περιβόλια παρέχουν, όχι μόνο μήλα και τα αχλάδια, αλλά και ροδάκινα, κεράσια, βατόμουρα και βερίκοκα. Τα βοοειδή και τα άλογα είναι μικρές αλλά σκληραγωγημένες φυλές.
Κοντσίτα Βουρστ

Βιογραφία

Ο Νόιβιρτ  γεννήθηκε στο Γκμούντεν της Αυστρίας, το 1988.
Το 2007 έφτασε στον τελικό του αυστριακού τάλεντ σόου Starmania, και επέστρεψε στην τηλεόραση το 2011 ως ο drag χαρακτήρας "Conchita Wurst". Ο τραγουδιστής δημιούργησε ο ίδιος αυτήν την περσόνα ως απάντηση σε προηγούμενες εμπειρίες, με στόχο να απευθύνει ένα σημαντικό μήνυμα και κάλεσμα για ανεκτικότητα σε καθετί που φαίνεται διαφορετικό.
Ο Νόιβιρτ αποφοίτησε από τη Σχολή Μόδας στο Γκρατς το 2011 και έκτοτε ζει στη Βιέννη σε διάφορες περιοχές.

Μουσική καριέρα

Το 2006 ο Νόιβιρτ έλαβε μέρος στον 3ο κύκλο εκπομπών του τάλεντ σόου της αυστριακής τηλεόρασης Starmania, τερματίζοντας στη 2η θέση. Έναν χρόνο μετά ίδρυσε το νεανικό αντρικό συγκρότημα Jetzt Anders! που διαλύθηκε το ίδιο έτος.
Το 2011 εισήγαγε την περσόνα Conchita Wurst, στο τηλεοπτικό σόου του καναλιού ORF Die große Chance. Ήταν 2η στην προεπιλογή για τη συμμετοχή της Αυστρίας στο Διαγωνισμό Τραγουδιού της Eurovision το 2012.

Νίκη στη Eurovision του 2014

Στις 10 Σεπτεμβρίου 2013 ανακοινώθηκε ότι η Βουρστ θα εκπροσωπήσει την Αυστρία στο Διαγωνισμό της Eurovision του 2014 στην Κοπεγχάγη, μετά την επιλογή της από το κρατικό τηλεοπτικό κανάλι της χώρας, ORF.
Η επιλογή της Βουρστ πυροδότησε σχόλια στην Αυστρία. 4 ημέρες μετά την ανακοίνωση της απόφασης του ORF, περισσότερα από 31.000 άτομα υποστήριξαν ("μου αρέσει") στο Facebook μία σελίδα κατά της Βουρστ.
Τον Οκτώβριο το υπουργείο Τύπου της Λευκορωσίας παρέλαβε μια αίτηση που ζητούσε από το κρατικό τηλεοπτικό δίκτυο της χώρας, το  BTRC να μην μεταδώσει την αυστριακή συμμετοχή κατά την προβολή του διαγωνισμού της Eurovision, με τον ισχυρισμό ότι ο διαγωνισμός κινδύνευε να μετατραπεί σε "κρεβάτι σοδομισμού". Το Δεκέμβριο έκανε την εμφάνιση της παρόμοια αίτηση στη Ρωσία. Το Μάρτιο του 2014 αποκαλύφθηκε το τραγούδι της Βουρστ με τον τίτλο  "Rise Like a Phoenix".
Στον δεύτερο ημιτελικό που διεξήχθη στις 8 Μαΐου, η Κοντσίτα προκρίθηκε στον τελικό και κέρδισε τη νίκη στις 10 Μαΐου, με 290 βαθμούς. Πέτυχε έτσι την πρώτη νίκη για την Αυστρία στη Eurovision από το διαγωνισμό του 1966.
417 Σουηβία

Φυσικά χαρακτηριστικά

Η διάμετρος της Σουηβίας υπολογίσθηκε σε 40,7 χιλιόμετρα (από δεδομένα του IRAS), ενώ η μάζα της εκτιμάται σε 70,5 τρισεκατομμύρια τόνους για μέση πυκνότητα 2 gr/cm³. O φασματικός τύπος της είναι K ή S (λιθώδης), ενώ το άλβεδό της είναι 0,196 (από δεδομένα του IRAS). Η Σουηβία περιστρέφεται γύρω από τον εαυτό της μία φορά κάθε 7 ώρες και 2 λεπτά. Η μέση θερμοκρασία στην επιφάνειά της εκτιμάται σε 110 περίπου βαθμούς Κελσίου κάτω από το μηδέν.
Ασουνσιόν

Ιστορία

Αποτελεί μία από τις παλαιότερες πόλεις της Νότιας Αμερικής. Πρώτος στην περιοχή έφτασε ο Χουάν ντε Αγιόλας. Ιδρύθηκε επίσημα στις 15 Αυγούστου του 1537 από τους Χουάν ντε Σαλασάρ ντε Εσπινόσα και Γκονσάλο ντε Μεντόσα.
Β΄ κατηγορία ποδοσφαίρου ανδρών Κύπρου 1995-96

Σύστημα διεξαγωγής

Στο πρωτάθλημα της Β΄ κατηγορίας 1995-96 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Α΄ κατηγορίας 1996-97. Οι τρεις τελευταίες ομάδες υποβιβάστηκαν στο πρωτάθλημα Γ΄ κατηγορίας 1996-97.

Σύστημα βαθμολόγησης

Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Μηρυκαστικά

Μηρυκαστικά ονομάζονται ορισμένα φυτοφάγα ζώα, επειδή μηρυκάζουν, δηλαδή αναμασούν την τροφή τους.
Μάνος Παπαγιάννης

Βιογραφία

Γεννήθηκε στα Σέρβια Κοζάνης, τόπο καταγωγής του πατέρα του, ενώ μεγάλωσε στον Άγιο Νικόλαο Κρήτης απ' όπου είναι η μητέρα του. Έχει εργαστεί ως μπάρμαν αλλά και ως ιατρικός επισκέπτης. 
Με την υποκριτική ασχολήθηκε όταν ήταν 21 ετών και αυτός ήταν και ο λόγος που μετακόμισε στην Αθήνα. Η πιο πρόσφατη τηλεοπτική του συμμετοχή ήταν στη σειρά του Mega "Η Ζωή της Άλλης" όπου υποδυόταν τον Χάρη, σεφ και σύντροφο της Ελπίδας.
Έχει συμμετάσχει σε διάφορες θεατρικές παραστάσεις και τηλεοπτικές παραγωγές.

Προσωπική ζωή

Είναι παντρεμένος με την δημοσιογράφο και επίσης ηθοποιό Αγγελική Δαλιάνη, με την οποία συνεργάστηκε στην αισθηματική σειρά του Mega "Μαρία η άσχημη". Έχουν αποκτήσει μαζί δύο παιδιά.
Μπαρόκ

Χαρακτηριστικά γνωρίσματα

Σε αντίθεση με το αναγεννησιακό ύφος που βασίστηκε κυρίως στη λογική, το ύφος του μπαρόκ απευθύνεται περισσότερο στο συναίσθημα. Παράλληλα χαρακτηρίζεται σχεδόν σε όλες τις καλλιτεχνικές εκφάνσεις του από ένα αίσθημα δέους και μεγαλείου καθώς και μια υπερβολή στη διακόσμηση και την πολυτέλεια που αναδεικνύουν ένα επιβλητικό και πομπώδες ύφος. Τα κυριότερα μέσα που χρησιμοποίησε στις εικαστικές τέχνες είναι οι καμπύλες γραμμές, οι πολύπλοκοι διαπλεκόμενοι όγκοι, η αυστηρή ιεράρχηση των χώρων, η απόδοση της κίνησης, η εκμετάλλευση του φωτός και η δημιουργία έντονων αντιθέσεων είτε με τη μορφή εσοχών στην αρχιτεκτονική, είτε μέσω έντονων φωτοσκιάσεων στη ζωγραφική.

Ζωγραφική

Ένας ορισμός της σημασίας του μπαρόκ στον κόσμο της ζωγραφικής παρέχεται από τους πίνακες που ετοίμασε ο Φλαμανδός ζωγράφος Πέτερ Πάουλ Ρούμπενς για την Μαρία των Μεδίκων στο Ανάκτορο του Λουξεμβούργου (Palais du Luxembourg) στο Παρίσι, στους οποίους ένας καθολικός ζωγράφος εκπλήρωνε τις εκφράσεις ενός επίσης καθολικού μαικήνα.
Επισκοπή της Ρώμης

Κατάλογος

Για μια χρονολογική λίστα των παπών, δείτε Κατάλογος Παπών.
Λάνα Ροέυντες

Παιδικά χρόνια

Η Λάνα Ροέυντες, γεννήθηκε ως Αμάρα Μέϊπλ στις 6 Σεπτεμβρίου 1996, στο Ιλινόις του Σικάγου της Αμερικής. Είναι Τσεχοσλοβακικής καταγωγής και προέρχεται από μία βαθιά θρησκεύομενη οικογένεια. Μεγάλωσε μαζί με την οικογένειά της σε ένα σπίτι στην εξοχή, ανάμεσα από χωράφια καλαμποκιού. Στα σχολικά της χρόνια, ήταν άριστη μαθήτρια και επειδή ήταν ιδιαίτερα καλή στο μάθημα της γυμναστικής, ήταν μέλος της ομάδας μαζορετών του σχολείου της. Όταν φοίτησε και στην τελευταία τάξη του λυκείου, σε ηλικία δεκαοκτώ ετών, μετακόμισε στο Σικάγο. Επειδή όμως, η οικογένεια της Λάνα, δεν είχε την οικονομική δυνατότητα να την στηρίζει οικονομικά, η Λάνα ξεκίνησε να εργάζεται ως σερβιτόρα στην αλυσίδα εστιατορίων, The Tilted Kilt. Το 2013 και σε ηλικία δεκαεπτά ετών, η Λάνα Ροέυντες γνώρισε ένα αγόρι από την δουλειά της, με τον οποίον την ίδια χρονιά παντρεύτηκαν (επειδή η Λάνα προέρχεται από μια πολύ θρησκευόμενη οικογένεια, οι γονείς της πιστεύουν ότι μια σχέση πρέπει να οδηγεί στον γάμο).

Καριέρα

Η καριέρα της ως ηθοποιός ταινιών πορνό, ξεκίνησε το 2016, σε ηλικία είκοσι ετών. Την ίδια χρονιά η Λάνα Ροέυντες, χώρισε με το αγόρι της και αποφάσισε να ξεκινήσει την καριέρα της στο πορνό. Αρχικά, εμφανίστηκε σε μερικά σόλο βίντεο, αλλά γρήγορα συμμετείχε και σε άλλες κατηγορίες όπως hardcore, lesbian, facial, anal και άλλα. Είναι μόνο ένα έτος στην βιομηχανία του πορνό αλλά έχει εργαστεί για πολλά στούντιο ερωτικών ταινιών, όπως τα Evil Angel, Jules Jordan, Naughty America, Erotica X, Sweet Sinner και Digital Sin. Τον Αύγουστο του 2016, ονομάστηκε "Pet Of The Month" για το τεύχος του μήνα, του περιοδικού Penthouse. Έναν χρόνο αργότερα, το 2017, η Λάνα Ροέυντες ήταν υποψήφια για τα βραβεία AVN Awards, στις κατηγορίες Καλύτερης Ηθοποιού και Καλύτερης Ερωτικής Σκηνής Αγοριού/Κοριτσιού, μαζί με τον ηθοποιό ερωτικών ταινιών, Ξάντερ Κόρβους. Επίσης, την ίδια χρονιά, κέρδισε στα βραβεία XBIZ Awards το βραβείο Καλύτερης Γυναικείας Ερμηνείας και έλαβε δύο υποψηφιότητες για την Καλύτερη Λεσβιακή Σκηνή και Καλύτερη Ερωτική Σκηνή της χρονιάς.

Προσωπική ζωή

Η Λάνα Ροέυντες, στον ελεύθερό της χρόνο, της αρέσει να ασχολείται με πολλές δραστηριότητες. Τις περισσότερες από αυτές, της αρέσει να της περνά κοντά στη φύση όπου αγαπά πολύ. Όταν βρίσκεται στο σπίτι της, της αρέσει να ψήνει στο barbeque, να διασκεδάζει με τους φίλους της, να χαλαρώνει με τους δύο σκύλους της και να κάνει μαθήματα χορού. Η Λάνα, σε συνέντευξή της έχει δηλώσει, ότι αισθάνεται τον εαυτό της βαρετό, γιατί δεν πίνει, δεν καπνίζει και δεν παίρνει ναρκωτικά. Επιπλέον, έχει δηλώσει ότι είναι στερητική με την καθαριότητα και ότι αγαπά τους άνδρες που κάνουν bodybuilding.
Κουρασάο (λικέρ)

To Κουρασάο (Curaçao) (προφορά:kjʊərəsaʊ, kewr-ə-sow και στα Ελληνικά: κιουρασάου), είναι ένα είδος λικέρ που είναι φτιαγμένο με αποξηραμένες φλούδες του εσπεριδοειδούς λαράχα (laraha),(που φύεται στο νησί Κουρασάο, απ' όπου και η ονομασία). Το φυτό αυτό δεν είναι ενδημικό είδος στο νησί και μοιάζει με το πορτοκάλι, καθώς προήλθε από την ποικιλία πορτοκαλιών Βαλένθια, που είχε μεταφερθεί εκεί από τους Ισπανούς εξερευνητές. Το έδαφος του νησιού Κουρασάο είναι φτωχό σε θρεπτικά συστατικά και αυτό, σε συνδυασμό με το ξηρό κλίμα, αποδείχτηκε ότι δεν ταίριαζε με την καλλιέργεια του πορτοκαλιού Βαλένθια, με αποτέλεσμα να δημιουργηθούν μικρά και πικρά φρούτα στα δέντρα. Αν και η πικρή σάρκα του λαράχα δεν είναι καθόλου βρώσιμη, η φλούδα του διατήρησε την αρωματική και γευστική ευωδιά, διατηρώντας μεγάλο μέρος της ουσίας από την ποικιλία Βαλένθια.

Ιστορικό παρασκευής

Πολλές μάρκες έχουν διεκδικήσει την πατρότητα του Κουρασάο. Ο Λούκας Μπολς, μέτοχος της VOC και ιδιοκτήτης αποστακτηρίου στο Άμστερνταμ, χρησιμοποίησε τον 18ο αιώνα τα πικρά πορτοκάλια του νησιού για να φτιάξει ένα λικέρ το οποίο έμοιαζε πολύ με το σημερινό Μπλε Κουρασάο. Ο ίδιος πρόσθεσε μπλε χρωστικές στο λικέρ για να μοιάζει πιο εξωτικό. Μια άλλη θεωρία λέει ότι το Κουρασάο παρασκευάστηκε και διατέθηκε για πρώτη φορά στην αγορά από την οικογένεια Σενιόρ (Senior) το 19ο αιώνα, μια θεωρία που προτάθηκε από την ίδια την εταιρεία. Η Senior είναι η μόνη εταιρεία που χρησιμοποιεί λαράχα από το νησί και έτσι είναι η μόνη εταιρεία που επιτρέπεται στις ΗΠΑ να χρησιμοποιεί την λέξη «αυθεντικό» στην ετικέτα.
Για να φτιαχτεί το λικέρ αποξηραίνεται η φλούδα του λαράχα, αναδεικνύοντας  τα γλυκά αρωματικά του έλαια. Μετά τον εμποτισμό του, στην αλκοόλη και το νερό επί αρκετές ημέρες, η φλούδα αφαιρείται και προστίθενται άλλα καρυκεύματα.

Χαρακτηριστικά

Το ποτό Κουρασάο έχει γεύση που προσιδιάζει σε εκείνη του πορτοκαλιού, με ποικίλο βαθμό πικρότητας. Είναι άχρωμο από τη φυσική του προέλευση, όμως συχνά γίνεται χρωματισμός του με τεχνητά μέσα (συνήθως μπλε ή πορτοκαλί), κάτι που προσδίδει εξωτική εμφάνιση στα κοκτέιλ και σε άλλα μικτά ποτά. Το μπλε χρώμα επιτυγχάνεται με την προσθήκη μιας χρωστικής, που είναι συχνά λαμπερή μπλε (E133 Brilliant Blue) ή σκούρο μπλέ, από την χρωστική κυανό πατέντα V (Ε131).

Παρόμοια ποτά

Σήμερα κυκλοφορούν και μερικά άλλα λικέρ που μοιάζουν με το λικέρ Κουρασάο. Αυτά έχουν διαφορετικές γεύσεις, όπως καφέ, σοκολάτας, σταφίδας και ρούμι. Οι γεύσεις επιτυγχάνονται με την προσθήκη των αντίστοιχων συστατικών.
Μαξίμ Ματβέγεφ

Βιογραφία

Ο Μαξίμ Ματβέγεφ γεννήθηκε στις 22 Ιουλίου του 1982, στο Σβέτλι της Ρωσίας. Το 1999 ο Μαξίμ αποφοίτησε από το γυμνάσιο, με ασημένιο μετάλιο. Κατά το σχολικό έτος σκεφτόταν να περάσει στην ιατρική σχολή, αλλά άλλαξε γνώμη και μπήκε στο Τμήμα Νομικής, ύστερα μπήκε στο τμήμα θεάτρου. Ο Μαξίμ έδωσε εξετάσεις στη νομική σχολή και στη θεατρική σχολή, περνώντας με επιτυχία και στις δύο. Το 2002 ο Μαξίμ αποφοίτησε από το Κρατικό Ωδείο και από τότε πρωταγωνιστούσε σε πολλές παραστάσεις και κινηματογραφικά φιλμ. Ο Μαξίμ εκτός από τον κινηματογράφο είναι γνωστός και για το φιλανθρωπικό του έργο, που κάνει σε νοσοκομεία της Ρωσίας.

Προσωπική Ζωή

Το 2008 ο Μαξίμ παντρέυτηκε με την Λετονή-Ρωσίδα ηθοποιό Γιάννα Σέξτι, αλλά χώρισαν. Το 2010 παντρεύτηκε την Ρωσίδα ηθοποιό Γελιζαβέτα Μπογιάρσκαγια.